928-2019

|  |  |
| --- | --- |
| **08.10.2019.****utorak** | Okupljanje grupe u zračnoj luci Split u 9,00 sati. Upoznavanje sa voditeljem putovanja i podjela putne dokumentacije. Prijava na direktan let za Amsterdam u 11,05 sati. Dolazak u Amsterdam u 13,20 sati. Ukrcaj u autobus i odlazak na poludnevni izlet *Mala nizozemska tura.* Obilazak najposjećenijih turističkih mjesta u okolici Amsterdama: ***Zaanse Schans*** – mjesto koje nudi savršen uvid u industrijsku prošlost Nizozemske sa svojim tradicionalnim kućama, vjetrenjačama, radionicama i kanalima, ***Edam*** - gradić poznat po proizvodnji sira edamer, ***Volendam*** - romantična ribarska luka i izletište. Za vrijeme razgleda posjet manufakturi sira i radionici klompi uz mogućnost kupnje ovih tradicionalnih nizozemskih proizvoda. Nakon razgleda ukrcaj u autobus i polazak prema Amsterdamu. Po dolasku u grad, prijava u hotel i smještaj. Po želji grupe odlazak javnim gradskim prijevozom sa voditeljem putovanja u centar Amsterdama. Odlazak do najvećeg i najpoznatijeg *trga Dam* sa mnoštvom kafića, barova i restorana na kojem se odvija noćni život ovog grada. Individualna šetnja kroz četvrt crvenih svjetiljki. Povratak u hotel. Noćenje. |
| **09.10.2019.****srijeda** | Doručak. Odlazak javnim gradskim prijevozom i pješice u razgled ***Amsterdama***: *Leidseplein* *trg*, *Nova crkva, Zapadna crkva, kuća Anne Frank, Rembrandtova kuća*, *toranj Munt, Rembrandtov trg,* ***Begijnhof trg, Trg muzeja na kojem se nalaze Rijksmuseum, muzej Vincenta Van Gogha i Stedelijk muzej, Bloenmenmarkt – tržnica cvijeća na kanalu Singel, Mint Tower – ostaci nekadašnjeg glavnog ulaza u grad,* *nizozemska opera*.** Odlazak u posjet brusionici dijamanata uz prikaz izrade nakita i mogućnost kupnje. Nakon razgleda šetnja do poznate trgovačke ulice *Kalverstraat*. Slobodno vrijeme za kupovinu i osobne programe. Po želji grupe mogućnost vožnje brodom kanalima Amsterdama. Povratak u hotel. Noćenje. |
| **10.10.2019.****četvrtak** | Doručak. Mogućnost odlaska autobusom na cjelodnevni izlet *Velika nizozemska tura*. Vožnja do ***Scheveningena***, modernog ljetovališta s dugom pješčanom plažom. Kraće slobodno vrijeme. Nastavak vožnje do ***Den Haag-a*** gdje se nalazi sjedište nizozemske vlade. Po dolasku odlazak do zgrade nizozemskog parlamenta te šetnja gradskim središtem. Slobodno vrijeme za kupovinu u pješačkoj zoni ili posjet muzeju *Mauritshuis* u kojem se nalazi svjetski poznato umjetničko djelo „*Djevojka s bisernom naušnicom*“, autora *Johannesa Vermeera*. Slijedi odlazak autobusom do ***Delfta***, jednog od najljepših nizozemskih gradova poznatog i po proizvodnji plavog porculana. Šetnja starom gradskom jezgrom i slobodno vrijeme za osobne programe. Nastavak vožnje prema ***Rotterdamu***, gradu sa najvećom lukom u Europi. Panoramski razgled grada autobusom te povratak u Amsterdam. Noćenje. |
| **11.10.2019.****petak** | Doručak. Odjava iz hotela. Transfer do zračne luke. Prijava na let za Split u 12,45 sati. Dolazak u zračnu luku u Splitu u 14,55 sati. |

**CIJENA ARANŽMANA:** **3.790,00 kuna**

( kalkulacija na bazi 20 putnika)

**UPLATA REZERVACIJE: 900,00 kuna ( iznos promjenjiv – ovisno o cijeni avio karte )**

**Program uključuje:** prijevoz zrakoplovom na relaciji Split – Amsterdam – Split sa uključenim avio pristojbama i ručnom prtljagom maksimalnih dimenzija 56x45x25 cm uključujući ručku i kotače, smještaj u hotelu *IBIS BUDGET CITY SOUTH* na bazi noćenja s doručkom i uključenom boravišnom pristojbom, poludnevni izlet *Mala nizozemska tura*, razglede prema programu putovanja, transfere turističkim autobusom zračna luka - hotel – zračna luka, putno zdravstveno osiguranje, osiguranje od posljedica nesretnog slučaja, jamčevinu za turistički paket aranžman, voditelja putovanja i organizaciju putovanja. U slučaju manjeg broja putnika cijena se uvećava za 300,00 kuna. Nadoplata za 1/1 sobu 1.300,00 kuna.

**Program ne uključuje:** prtljagu koju predajete prilikom prijave na let a čija cijena ovisi o masi (informacije o cijenama u Agenciji), cjelodnevni izlet *Velika nizozemska tura* 65,00 € i vožnja *brodom amsterdamskim kanalima* – 18 € (prijava u agenciji, plaćanje na licu mjesta, minimalno 15 prijavljenih putnika), ulaznice za kulturno-povijesne spomenike i muzeje koji nisu predviđeni planom razgleda, karte za javni gradski prijevoz, troškove osobne prirode

**Preporuka**: uplata police rizika od otkaza putovanja: **105,00 kn** (plativo isključivo kod prve uplate)

**ZA OVO PUTOVANJE DOVOLJNA JE OSOBNA ISKAZNICA**